கேள்வி: தானிஷ் கனேரியா - தேர்வுப் போட்டிகள் என்பது என்ன?
பதில்: 2000 ஆம் ஆண்டில் இங்கிலாந்துத் துடுப்பாட்ட அணி பாக்கித்தானில் சுற்றுப்பயணம் செய்து விளையாடியது . டிசம்பர் 3, இல் பைசலாபாத் நடைபெற்ற இங்கிலாந்துத் துடுப்பாட்ட அணிக்கு எதிரான இரண்டவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 8 பந்துகளில் 8 ஓட்டங்களை எடுத்தார். பின் பந்துவீச்சில் 34 ஓவர்கள் வீசி 9 ஓவரை மெய்டனாக வீசி 89 ஓட்டங்களை விட்டுக் கொடுத்தார். இதில் 2 இலகுகளைக் கைப்பற்றினார். பின் இரண்டாவது ஆட்டப் பகுதியில் பந்துவீச்சில் 7 ஓவர்கள் வீசி 30 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.இந்தப் போட்டி சமனில் முடிந்தது. 2001-02 ஆம் ஆண்டுகளில் நடைபெற்ற ஆசியக் கோப்பைத் தேர்வுத் துடுப்பாட்டத் தொடரில் இவர் விளையாடினார். வங்காளதேசத் துடுப்பாட்ட அணிக்கு எதிரான தொடரின் ஓர் ஆட்டப் பகுதியில் இவர் ஆரு இலக்குகளைக் கைப்பற்றினார்.அந்தப் போட்டியில் 94 ஓட்டங்களை விட்டுக் கொடுத்து 9 இலக்குகளைக் கைப்பற்றினார். அந்தப் போட்டியில் பாக்கித்தான் அணி வெற்றிபெற்றது. இவர் ஆட்டநாயகனாகத் தேர்வானார். இதுவே தேர்வுத் துடுப்பாட்டப் போட்டிகளில் இவரின் சிறந்த பந்து வீச்சு ஆகும். அதற்கு அடுத்த ஆண்டு பாக்கித்தான் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. டாக்கா, பங்கபந்து தேசியத் துடுப்பாட்ட மைதானத்தில் நடைபெற்ற போட்டியில் இவர் 77 ஓட்டங்களை விட்டுக் கொடுத்து ஏழு இலக்குகளைக் கைப்பற்றினார். 2003 ஆம் ஆண்டு தென்னாப்பிரிக்கத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. டாக்கா, கடாபி துடுப்பாட்ட மைதானத்தில் நடைபெற்ற போட்டியில் இவர் 111 ஓட்டங்களை விட்டுக் கொடுத்து ஏழு இலக்குகளைக் கைப்பற்றினார். அதில் ஒரு ஆட்டப் பகுதியில் ஐந்து இலக்குகளைக் கைப்பற்றினார். அந்தப் போட்டியில் பாக்கித்தான் அணி வெற்றிபெற்றது. இவர் ஆட்டநாயகனாகத் தேர்வானார். 2004 ஆம் ஆண்டு இலங்கைத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. கராச்சி துடுப்பாட்ட மைதானத்தில் நடைபெற்ற போட்டியில் 118 ஓட்டங்களை விட்டுக் கொடுத்து எட்டு இலக்குகளைக் கைப்பற்றினார். அந்தப் போட்டியில் பாக்கித்தான் துடுப்பாட்ட அனி வெற்றி பெற்றது. அதற்கு அடுத்த போட்டியில் 190 ஓட்டங்களை விட்டுக் கொடுத்து பத்து இலக்குகளைக் கைப்பற்றி அணியின் வெற்றிக்கு உதவினார். அந்தப் போட்டியில் இவர் 60 ஓவர்களை வீசினார். மேலும் ஆட்ட நாயகன் விருதினையும் பெற்றார். 2005 ஆம் ஆண்டு பாக்கித்தான் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. சிட்னி துடுப்பாட்ட மைதானத்தில் நடைபெற்ற போட்டியில் இவர் 188 ஓட்டங்களை விட்டுக் கொடுத்து ஏழு இலக்குகளைக் கைப்பற்றினார். அந்தப்போட்டியில் பாக்கித்தான் அணி தோல்வி அடைந்தது. மேலும் அதே தொடரில் ஏழு இலக்குகளைக் கைப்பற்றினார். இவாரு ஏழு இலக்குகளைக் கைப்பற்றுவது இது ஏழாவது முறையாகும். இவரின் சிறப்பான செயல்பாட்டினை ஆத்திரேலிய வீரர் ஷேன் வார்னே பாராட்டினார். 2005ஆம் ஆண்டில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டா வீரர் விருதுக்கு இவர் பரிந்துரை செய்யப்பட்டார். ஆட்டத்தினை வெற்றி பெறச் செய்யும் சுழற் பந்து வீச்சாளர் என இவரை பிபிசி கூறியது. 2006 ஆம் ஆண்டு மேற்கிந்தியத் தீவுகள் துடுப்பாட்ட அணி பாக்கித்தானில்சுற்றுப் பயணம் செய்து விளையாடியது. முல்தான் துடுப்பாட்ட மைதானத்தில் நடைபெற்ற போட்டியில் இவர் ஐந்து இலக்குகளைக் கைப்பற்றினார்.
கேள்வி: தானிஷ் கனேரியா - வெளியிணைப்புகள் குறித்து விரிவாக சொல்லுங்கள்.
பதில்: * http://தனிஷ் கனேரியா ஈஎஸ்பிஎன் விளையாட்டு வீரர் குறிப்புகள் * [https://web.archive.org/web/20041030042608/http://www.rlca.com.pk/danishinterview.asp த்னிஷ் கனேரியா -நேர்காணல்] பகுப்பு:பாக்கித்தானியத் துடுப்பாட்டக்காரர்கள் பகுப்பு:1980 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் மக்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்